Estructura | ecom.cat | Esborrem barreres. Creem oportunitats
Memòria anual i Balanç social (PDF)
Pla d'actuació anual (PDF)
El moviment associatiu referent de la discapacitat física
Fundada el 1971, la Federació ECOM som una organització sense ànim de lucre d’àmbit estatal, en la qual s’agrupen actualment més de 130 entitats de persones amb discapacitat física de tot l'Estat Espanyol (tenim presència a nou Comunitats Autònomes), de les quals 113 són de Catalunya.
La Federació ECOM som l’organització referent de les persones amb discapacitat física a Catalunya i un interlocutor legitimat per a l’Administració Pública per al desenvolupament de polítiques que ens afecten.
El 2007, la Federació ECOM vam constituir la Confederació ECOM Catalunya, una plataforma representativa, sense pressupost ni personal propi, on s’engloben les entitats amb seu social a Catalunya, amb l’objectiu de millorar la defensa dels seus interessos i el de les persones amb discapacitat física en l’àmbit català.
La Federació ECOM es regeix per la Llei Orgànica 1/2002 i està registrada al Registre Nacional d’Associacions, del Ministeri de l'Interior, secció 2, núm. nacional 119, en data 28/06/1972; al Registre Provincial d’Associacions de Barcelona del Govern Civil, de la Província de Barcelona. núm. 15, en data 6/10/1972; i al Cens d’Entitats Juvenils, del Departament de Cultura, Secretaria General de Joventut. núm. 1664, en data 9/10/1996.
El NIF de la Federació ECOM és el G-08803801.
Estatuts de la Federació ECOM
Al servei de les persones amb discapacitat física i del nostre benestar
La Fundació ECOM es va constituir el 2007, impulsada per la Federació ECOM, amb la finalitat d’impulsar iniciatives, i gestar i prestar serveis orientats a l’atenció de les persones amb discapacitat física així com a la formació continuada dels professionals que les atenen, amb l’objectiu de millorar la seva qualitat de vida i fomentar la seva autonomia personal. En el seu naixement, va assumir la gestió dels serveis que fins al moment havia impulsat la Federació ECOM i amb els anys n’hem anat creant de nous amb el mateix objectiu: contribuir al benestar de les persones amb discapacitat física.
La Fundació Privada ECOM es regeix per la Llei 4/2008 del Llibre Tercer del Codi Civil de Catalunya, relatiu a les persones jurídiques, i a la Llei 7/2012, de modificació del mateix. Està inscrita en el Registre de Fundacions del Departament de Justícia de la Generalitat de Catalunya, amb el número 2375, en data 30/11/2007.
El NIF de la Fundació Privada ECOM és el G-64650930.
Estatuts de la Fundació ECOM